Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 111

3. Az érintettség hangsúlyozásával felkeltsék az egyes csoportok, egyének érdeklõdését a rájuk vonatkozó specifikus üzenetek irányába. Fontos kiemelni, hogy a KS idõszakában a hangsúlyt az általános üzenetekrõl az egyes szakmák, érdekcsoportok, régiók érdekeltségét közvetlenül megmutató specifikus üzenetekre, információkra kell helyezni. Az általános üzenetek elsõdleges szerepe, hogy kontextusba helyezzék a célcsoport-specifikus üzeneteket, információkat. Minden célcsoport esetében ezek adják a kommunikáció keretét. Az egyes célcsoportok bemutatásánál kiemeljük azokat az általános üzeneteket, amelyek az adott célcsoport esetében a kommunikáció alapját képezik. A specifikus üzenetek — amelyek gyakran konkrét szakmai információkat jelentenek — képezik a KS idõszakában a stratégia magját, hangsúlyos tevékenységi területét. Ezek kidolgozásában, a négyirányú decentralizációban részt vevõ partnerszervezetekre (a kormányzatra, a szakmai-érdekképviseleti, civil és regionális szervezetekre) kell támaszkodni. A következõ pontokban ismertetett üzenetmegfogalmazások az üzenetek tartalmát tükrözik, amelyek a tényleges felhasználás során kreatívan alkalmazhatók.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes